**Տեսլա** (նախկինում՝ *Տեսլա Մոթորս*), ավտոարտադրող ընկերությունը զբաղվում է էլեկտրական ավտոմեքենաների (էլեկտրոմոբիլներ) արտադրությամբ։

Տեսլա Մոթորս ընկերության պատմությունը և գործունեությունը
--------------------------------------------------------

Տեսլա Մոթորսը՝ ավտոմոբիլային ընկերություն է։ Այն գտնվում է ԱՄՆ Կալիֆոռնիա նահանգում՝ «Սիլիկոնային Հովտում»։ Ընկերությունը կենտրոնացած է էլեկտրական մեքենաների արտադրության վրա։ *Tesla Motors* ընկերությունը ստեղծվել է 2003 թվականին, որի հիմնադիրը և տնօրենը՝ Հարավաֆրիկյան Հանրապետությունում ծնված կանադա-ամերիկացի գործարար, ճարտարագետ, գյուտարար և ներդրող Իլոն Մասկն էր։ Ամերիկայում հանդիսանում է երիտասարդ միլիարդատերերից մեկը։ Նա ասում է, որ իրեն դուր են գալիս նոր բացահայտումերը և տեխնոլոգիաները։ Սիրում է ստեղծել այն ինչը դեռ ոչ ոք չի տեսել և պատկերացրել։ Ըստ նրա դա հաջողության հասնելու իսկական նպատակ է։ 20-րդ դարի 90-ական թվականներին Իլոնը բացեց փոքր ինտերնետ ընկերություն։ 2002 թվականին նա վաճառեց PayPal-ը կես միլիարդ դոլարով։ Հետո հիմնեց սեփական տիեզերական ընկերությունը` SpaceX-ը։ Այս ամենը Իլոնի կյանքի նպատակների մի մասն էր կազմում։ Նա ասում էր, որ երբ սովորում էր քոլեջում` փորձում էր հասկանալ, թե որոնք են այն ճյուղերը, որ կարող են իրենց ազդեցությունն ումենալ մարդկության պատմության հետագա զարգացման վրա։ Նրա կարծիքով դրանք երեքն են`

1. ինտերնետ,
2. Մարդկանց տեղափոխում այլ մոլորակ,
3. էներգիայի էկոլոգիական աղբյուրները։

Քսան տարվա վաղեմության հենց այս երեք նպատակներն են միավորում Իլոնի ընկերությունը։ Ընկերությունը զբաղվում է էլեկտրոմոբիլների թողարկմամբ, իսկ գործունեության հիմնական նպատակներից մեկը էներգիայի ռացիոնալ օգտագործումն է։ Ընկերությունը անվնակոչվել է ի հիշատակ էլեկտրական հոսանքի առաջին հետազոտողներից մեկի՝ Նիկոլա Տեսլայի։ Ոչ մի այլընտրանքային շարժիչ և այլընտրանքային վառելիք։ Ընկերության հաշվարկների համաձայն էլեկտրական մեքենաները թողարկվում են 50%-ից ավելի քիչ CO2–ով, նույնիսկ եթե էլեկտրականության մեծ մասը մշակվում է ածխային էլեկտոցաներում։

Պատմություն
-----------

Տեսլա ընկերությունը (հիմնադրվել է որպես Տեսլա Մոթորս) գրանցվել է 2003 թվականի հուլիսի 1-ին Մարտին Էբերհարդի և Մարկ Թարպենինգի կողմից։ 2004 թվականի փետրվարին երեք հիմնադիրները ներգրավել են 7,5 միլիոն դոլարի չափով ներդրումներ, ընդ որում՝ Իլոն Մասկը ներդրել է 6,5 միլիոն դոլար։ Մասկը դարձել է տնօրենների խորհրդի նախագահ և Էբերհարդին նշանակել է գործադիր տնօրեն։

Տեսլայի առաջին նախատիպերը պաշտոնապես ներկայացվել են հանրությանը 2006 թվականի հուլիսի 19-ին Սանտա Մոնիկա քաղաքում (Կալիֆորնիա)։

2006 թվականին Մասկին հաջողվել է ներգրավել 100 միլիոն դոլար։ Արդյունքում Տեսլան սկսեց իր առաջին Roadster մակնիշի արտադրությունը 2008 թվականին։

2010 թվականի հունվարին Տեսլան ԱՄՆ էներգետիկայի նախարարությունից ստացել է 465 միլիոն դոլարի վարկ, որը ընկերությունը մարել է 2013 թվականին։

2010 թվականի մայիսին Tesla-ն սկսել է գործարանի կառուցումը Ֆրեմոնտում (Կալիֆորնիա) Model S-ի արտադրության համար։

2010 թվականի հունիսի 29-ին Tesla-ն սկսել է ակցիաների նախնական հրապարակային տեղեկայումը (IPO) NASDAQ-ում և ներգրավել է 226 միլիոն դոլար՝ դառնալով IPO իրականացրած առաջին ամերիկյան ավտոմոբիլային ընկերություն 1956 թվականի Ford Motor-ից հետո։

2012 թվականի հունիսին Տեսլան սկսել է իր երկրորդ ավտոմեքենայի՝ Model S-ի արտադրությունը 2017 թվականի հուլիսին Tesla-ն սկսել է վաճառել Model 3 սեդանը։

2019 թվականի մարտի 14-ին ներկայացվել է Tesla Model Y նոր էլեկտրամոբիլը։

2020 թվականի նոյեմբերին Tesla-ն, Uber-ը և 26 այլ ամերիկյան ընկերություններ ստեղծել են Zero Emission Transport Association (ZETA), որն իրականացնելու է լոբբինգ ԱՄՆ-ում էլեկտրական մեքենաների քանակի ավելացման համար։

2021 թվականի հոկտեմբերի 25-ին ընկերության կապիտալիզացիան գերազանցել է 1 տրիլիոն դոլարը։

Տեսլա ընկերության մարքեթինգային գործունեությունը և հիմնական նպատակները
----------------------------------------------------------------------

Նոր էլեկտրոմոբիլը շուկայում ցուցադրելու համար անհրաժեշտ է, որպեսզի այն ներկայացվի, իսկ դրա համար ընկերությունից պահանջվում են հսկայական ներդրումներ՝ գործարանի ստեղծում, գովազդային արշավներ, գովազդ՝ խրախուսելով դիլլերների։ Որպեսզի նոր մեքենան մրցակցի այլ մեքենաների հետ, անհրաժեշտ է այն ցուցադրել խանութ-սրահներում, որը կտեսնեն բոլորը։ Սակայն Tesla ընկերությունը ընտրում է ոչ ավանդական ռազմավարության ուղին և որոշում է կոտրել բոլորի մեջ այդ հարացույցը։ Ի տարբերություն մրցակիցների Tesla ընկերությունը չունի դիլլերային ցանց և ընկերությունը չի զբաղվում ավանդական գովազդով։ Տեսլա ընկերությունում բացակայում է նաև SMO–ն (Social Media Optimization). նրանք ուղղակի դա կատարում են փոքր մարքեթինգային թիմով։ Չնայած դրան՝ սկսած 2007 թվականից մինչև 2012 թվականը ընկերությունում թողարկվել և վաճառվել է մոտ 2500 TESLA ROADSTER ավտոմեքենա։ 2009 թվականին Տեսլա ընկերությունը ներկայացրեց էլեկտրոմոբիլների երկու նոր մոդելներ՝ TESLA MODEL S և TESLA ROADSTER 2.5: Այժմ TESLA ընկերության էլեկտրոմոբիլները համատարած են ԱՄՆ-ում և Եվրոպայում։ Այս ընկերությունը իր հաջողության մեկնարկին հասավ շնորհիվ 35 խանութների բացման՝ ԱՄՆ-ում, Եվրոպայում և Ասիայում, որը նրանց համար ծառայել է որպես գովազդային հարթակ։ Նմանատիպ խանութներ՝ Apple Store–ներ, գովազդային հարթակներ բացվեցին Tesla ընկերության կողմից` որակյալ և մեծամասշտաբ առևտրային կենտրոններում և ռազմավարական կարևոր քաղաքային մայրուղիներում։ Այդպիսի խանութները միշտ գտնվում են անցորդների ուշադրության կենտրոնում, որոնք այդ կողմով անցնելիս միշտ կանգնում են, որպեսզի զննեն այն և նկարվեն իրենց սոցիալական ցանցերի համար։ Tesla ընկերության գովազդի հարցում կարևոր դեր են խաղում լրագրողները, որոնք միշտ քննության են առնում ընկերության կողմից թողարկված նոր ապրանքանիշերը։ Ընկերության կարևոր «խաղաքարտերից» մեկը հանդիսանում է էլեկտրոմոբիլների համար նախատեսված անվճար լիցքավորման կայանները, որոնք էլեկտրաէներգիա են ստանում արևային վահանակներց։ Դրանք այնպես են նախագծված և նախատեսված, որ այդ կայաններից կարող են օգտվել միայն Tesla ընկերության ավտոմեքենաների սեփականատերերը։ Կարելի է վարել ողջ Ամերիկայով չծախսելով ոչ մի ցենտ վերալիցքավորման վրա։ Բարձր պահանջարկի ևս մեկ կարևոր փաստ է հանդիսանում այն, որ էլեկտրոմոբիլները հանդիսանում են էկոլոգիապես մաքուր ձևով և չեն ախտոտում մեզ շրջապատող աշխարհը, որն արդեն դարձել է միտում մեր օրերում։ Ընկերությունը մեծ ուշադրություն է դարձնում մեքենաների հավաքման հեշտությանը և իր էլեկտրոմոբիլների տեխնիկական ծառայությունների մատուցմանը,որով չեն կարող պարծենալ ստանդարտացված մեքենաներ արտադրող ընկերությունները՝ իրենց ներքին այրման շարժիչներով։ Այս ամենը լավ խթան է հանդիսանում ընկերության համար։ Չնայած ներկայացված մարտկոցների վերալիցքավորման անվճար մատուցմանը՝ Տեսլա ընկերությունը չի կորցնում իր հնարավորությունը այս նախագծի կապիտալացման վրա և շահույթ ստանալու նպատակ է հետապնդում։ Նրանք, ովքեր ծուլանում կամ ալարում են սպասել 30 ր մինչ մեքենայի մարտկոցը կվերալիցքավորվի, կարող են օգտվել մարտկոցի արագ փոփոխության ծառայությունից, ընդամենը 15 րոպեի ընթացքում։ Tesla ընկերության մեկ այլ հետաքրքիր մարքեթինգային ռազմավարության ընտրության առանձնահատկություններից մեկը հանդիսանում է այն, որ հաճախորդներին հնարավորություն է տրվում մեքենա պատվիրել և վճարել իրենց պաշտոնական կայքի միջոցով։ Ինչպես նաև կայքում կա էլեկտրոմոբիլի առաքման ծառայություն, որը մեքենան հաճախորդին կհասցի աշխարհի ցանկացած կետ։ Տեսլա ընկերությունը՝ դա մի ընկերություն է, որը ստեղծում է բացառիկ ապրանքներ, որոնք դուր են գալիս հասարակությանը։ Tesla ընկերությունը՝ ճանապարհ գտավ իր էլեկտրոմոբիլներ տարածման համար, խուսափելով ավանդական գովազդի բարձր ծախսերից։

Տեսլա ընկերության ռազմավարությունը
----------------------------------

2003 թվականից *Tesla Motors* ընկերության հիմնադրումից սկսած այն զբաղվում է հեղափոխական էլեկտրական մեքենաների ռազմավարական փուլերի մշակմամբ և իրականացմամբ։ Ոչ ստանդարտ բիզնես հնարքը դարձավ Իլոնի հայտարարությունը այն մաին, որ Տեսլա ընկերությունը պետք է սկզբից ապահովի իր հեղինակությունը, իսկ շահույթի մասին հետո հոգա։

Տեսլա ընկերության ռազմավարությունը բաղկացած է 3 փուլերից.

Առաջին փուլ. Ստեղծել ոչ մեծ քանակությամբ թանկարժեք մեքենաներ՝ ունակ ապացուցելու, որ էլեկտրոմոբիլները կարող են ցանկալի լինել։
Tesla ընկերության պլանը շատ հեշտ է.

* Մենք սկսում ենք արտադրությունը՝ ստեղծելով թանկարժեք փոքր մոդելներ, որպեսզի կոտրենք ոսկրացած կարծրատիպերը էլեկտրոմոբիլների նկատմամբ։ Պլանը պատրաստ է և նրանք անցնումեն աշխատանքի՝ առաջին մեքենայի ստեղծմանը հիմք ընդունելով բրիտանական «Լոտոս Ուիլիսին»։ Հինգ տարի անց նրանք թողարկում են TESLA ROADSTER-ը։ Այդ մեքենան զարմացրեց ավտոաշխարհը։ Այսպիսով, Տեսլա ընկերության ռազմավարության առաջին էտապը հետևյալն էր. Ցույց տալ աշխարհին, որ էլեկտրոմոբիլները կարող են լինել՝ գրավիչ, գեղեցիկ և ուժեղ։ Եթե այդպիսի մեքենա ստեղծել, ապա այն կգնեն, բայց 100.000 $ արժողությամբ երկու տեղանոց այդ սպորտքարը՝ հաճախորդների մեծ մասի համար ընդամենը թանկարժեք զբոսաշրջային մեքենա է։ Երկրորդ փուլ. Մեքենա երկու անգամ փոքր արժողությամբ, որը կվաճառվի ավելի մեծ քանակությամբ։ Սա շատ կարևոր քայլ է Տեսլա ընկերության ռազմավարությամ մշակման մեջ և այն ցույց է տալիս, որ մասսայական էլեկտրոմոբիլների տարածումը կարող է ավելի լավ լինել բենզինով ավտոմեքենաներից։ MODEL S-ը երկրորդ էտապի իրականացումն է` Իլոն Մասկի երազանքը։

Երրորդ փուլ. Երրորդ սերնդի մեքենաների ստեղծում. Ռազմավարության այս կետը նախատեսված է ընկերության ապագայի և հետագա երազանքների իրականացման համար։ Նախատեսված է, որ վառ ապագայում դրանք կլինեն ավելի փոքր, ավելի էժան և հասանելի էկոնոմ խմբի մարդկանց համար, որի արդյունքում այդ մեքենաները կգտնեն իրենց լայնամասշատ տարածումը և կսփռվեն ողջ աշխարհով մեկ։

Տեսլա ընկերության արտադրատեսակները
----------------------------------

* Tesla Roadster – էլեկտրական սպորտային մեքենա։ Ընկերության թողարկած առաջին մեքենան է։ Պաշտոնական շնորհանդեսը տեղի է ունեցել 2006 թվականի հուլիսի 19-ին Կալիֆոռնիա նահանգի՝ Սանտա-Մոնիկա քաղաքում։ Առաջին 100 մեքենաները պատրաստվել են մեկ ամսվա ընթացքում։ Մեկ մեքենայի արժեքը 100.000 ԱՄՆ $ է։ Մեքենան պատրաստվել է համատեղ Բրիտանական սպորտային մեքենաներ արտադրող «Lotus» ընկերության հետ։

Սերիական արտադրությունը սկսվել է 2008 թ.-ին։

* Tesla Model S – Մեքենան հանրության ներկայացվել է 2009 թ. մարտի 26-ին՝ ԱՄՆ Կալիֆոռնիա նահանգում։ Սկզբում առաջարկվում էր երկու տարբերակ՝ 60 և 85 կվտ արագությամբ մեքենաների թողարկում։

2012 թվականի նոյեմբերի 12-ին մեքենան մրցանակ ստացավ՝ Motor Trend 2013 Car of the Year

* Մոտ ապագայում՝ 2017 թ.-ին ընկերությունը պլանավորում է ևս երկու նոր ապրանքատեսակների թողարկումը` Tesla Model X և Model 3-ը, որոնք համեմատած նախորդ երկու ապրանքատեսակների կլինեն ավելի փոքր, ավելի արագ և ավելի էժան։

Ծանոթագրություններ
------------------

1. 1 2
2. 1 2 3  Tesla 2017 Form 10-K — 2018.
3. 1 2  Tesla Annual Report 2021 SEC 10-K
4. ↑
5. ↑
6. ↑
7. 1 2 3 4 5  Proxy Statement
8. ↑
9. ↑  «History of Tesla: Timeline and Facts»։ *thestreet.com*։ Վերցված է December 30, 2021
10. ↑  «Zero to 60 in 4 Seconds, Totally From Revving Batteries»։ *nytimes.com*։ Վերցված է December 30, 2021
11. ↑  «Electric Car Evolution»։ *cleantechnica.com*։ Վերցված է December 30, 2021
12. ↑  «Tesla gets loan approval from US Department of Energy»։ *tesla.com*։ Վերցված է December 30, 2021
13. ↑  «Idle Fremont Plant Gears Up for Tesla»։ *wsj.com*։ Վերցված է December 30, 2021
14. ↑  «Growth Of Tesla Guide»։ *comparebrokers.co*։ Վերցված է December 30, 2021
15. ↑  «Everything you need to know about Tesla Model 3, which is starting production»։ *theverge.com*։ Վերցված է December 30, 2021
16. ↑  «Tesla unveils Model Y electric SUV with 300 miles range and 7-seats»։ *electrek.co*։ Վերցված է December 30, 2021
17. ↑  «Clean Transportation Leaders Launch Zero Emission Transportation Association»։ *prnewswire.com*։ Վերցված է December 30, 2021
18. ↑  «Tesla breaks $1tn valuation barrier after Hertz orders 100,000 vehicles»։ *theguardian.com*։ Վերցված է December 30, 2021

Արտաքին հղումներ
----------------

* Տեսլա սերվիս
* Ներկայացվել է Tesla-ի նորագույն մարդանման ռոբոտը
* Տեսլան 2016-ին մարտկոցների գործարան կհիմնի Հայաստանում

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * դ
* ք
* խ
Tesla |
| --- |
|  |
| Անձինք | 
* Իլոն Մասկ (CEO, արտադրանքի գլխավոր ճարտարապետ)
* Ջ.Բ. Շտրաուբ (en) (CTO)
* Ֆրանց ֆոն Հոլսհաուզեն (en) (գլխավոր դիզայներ)
* Մարտին Էբերհարդ (en) (համահիմնադիր, հանդիսավոր CEO)
* Մարկ Թարպեննինգ (en) (համահիմնադիր, հանդիսավոր CFO)

 |  |
|  |
| Արտադրանքներ | 

|  |  |
| --- | --- |
| Ընթացիկ մեքենաներ | 
* Model S (en)
* Model X (en)
* Model 3 (en)

 |
|  |
| Դադարեցված մեքենաներ | 
* Roadster (2008)

 |
|  |
| Նախատեսված մեքենաներ | 
* Model Y
* Semi
* Roadster (2020) (en)

 |
|  |
| Այլ | 
* Powerwallen (Tesla Powerwall)
* Ավտոպիլոտ (Tesla Autopilot)
* Solar Roof

 |

 |
|  |
| Համագործակցություն | 
* Mercedes A-Class E-Cell
* Mercedes B-Class Electric Drive
* Smart electric drive
* RAV4 EV Second generation

 |
|  |
| Սարքավորումներ | 
* Պատմություն (en)
* Գիգագործարաններ
	+ 1 (Clark, NV)
	+ 2 (Buffalo, NY)
	+ Proposed Europe factory
* Superchargers and battery-swapping stations

 |
|  |
| Այլ | 
* Պատմություն (en)
	+ Ժամանակագրություն (en)
* Դիլերական վեճեր (en)
* SolarCity (en)
* Tesla Roadster-ը տիեզերքում (en)

 |
|  |
| 
* Category Կատեգորիա

 |

 |

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք · LinkedIn · Sina Weibo · Թվիթթեր |
|  |
| Ֆոտո, վիդեո և աուդիո | Ինստագրամ · Vimeo · ՅուԹյուբ |
|  |
| Թեմատիկ կայքեր | GitHub |
|  |
| Բառարաններ և հանրագիտարաններ | Բրիտանիկա · Բրոքհաուս · Մեծ նորվեգական |
|  |
| 

|  Չափորոշչային վերահսկողություն |
| --- |
|  |
| BIBSYS: 12062327 · GND: 111610105X · ISNI: 0000000449079987, 0000000480590900 · LCCN: n2014027514 · NKC: kv20191038193, kv20191038192 · VIAF: 128492563 · WorldCat VIAF: 128492563 |

 |

 |